**Ministru kabineta noteikumu projekta “Grozījumi Ministru kabineta 2017.gada 22.augusta noteikumos Nr.500 “Muitas noliktavu, pagaidu uzglabāšanas un brīvo zonu noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2017.gada 22.augusta noteikumos Nr.500 “Muitas noliktavu, pagaidu uzglabāšanas un brīvo zonu noteikumi”” (turpmāk - noteikumu projekts) mērķis ir saskaņā ar Eiropas Parlamenta un Padomes 2013.gada 9.oktobra regulas (ES) Nr.952/2013, ar ko izveido Savienības Muitas Kodeksu (turpmāk – regula Nr.952/2013) 28.pantā noteikto papildināt normas par muitas noliktavas vai pagaidu uzglabāšanas vietas atļaujas apturēšanu, atjaunošanu un anulēšanu arī ar tādu tiesisko regulējumu, kā atļaujas atcelšanu.Paredzēts, ka noteikumu projekts stāsies spēkā 2018.gada 1.decembrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saeima 2018.gada 7.jūnijā pieņēma likumu “Grozījumi Muitas likumā”, kurā ir precizēts Muitas likuma 25.panta otrās daļas 1.punktā dotais deleģējums Ministru kabinetam noteikt kārtību, kādā izsniedz, groza, aptur, atjauno un anulē šā panta pirmajā daļā minētās atļaujas, sertifikātus, statusus, pilnvaras un apstiprinājumus, papildinot to arī ar minēto atļauju, sertifikātu, statusu, pilnvaru un apstiprinājumu atcelšanas kārtību. Līdz ar to ir veicami attiecīgi grozījumi Ministru kabineta 2017.gada 22.augusta noteikumos Nr.500 “Muitas noliktavu, pagaidu uzglabāšanas un brīvo zonu noteikumi” (turpmāk – MK noteikumi Nr.500).Saskaņā ar 2018.gada 17.jūlija Ministru kabineta sēdes protokola Nr.33 52.§ “Informatīvais ziņojums “Par veicamajām darbībām, lai nodrošinātu projekta ieceres “Loģistikas centra attīstība Krāslavas novada Pāterniekos” īstenošanu” (TA-1228) 3.punktu Finanšu ministrijai (Valsts ieņēmumu dienestam) ir noteikts sagatavot un līdz 2019.gada 31.martam noteiktā kārtībā iesniegt izskatīšanai Ministru kabinetā grozījumus Ministru kabineta 2017.gada 22.augusta noteikumos Nr.500 “Muitas noliktavu, pagaidu uzglabāšanas un brīvo zonu noteikumi”, tajos ietvertajā brīvo zonu uzskaitījumā iekļaujot arī Latgales speciālo ekonomisko zonu (loģistikas centra teritoriju), lai nodrošinātu muitas procedūru pielāgošanu, nosakot tās līdzīgi tām, kādas ir noteiktas Rīgas brīvostā, Liepājas speciālajā ekonomiskajā zonā, Ventspils brīvostā un Rēzeknes speciālajā ekonomiskajā zonā un tas ir ietverts noteikumu projekta grozījumos.Noteikumu projektā ir veikti arī tehniska rakstura precizējumi, ņemot vērā veiktos grozījumus noteikumu projektā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Saskaņā ar regulas Nr.952/2013 27.pantā un 28.pantā noteikto, ir precīzi nodalīti gadījumi, kādos lēmumus par atļauju, sertifikātu, statusu, pilnvaru un apstiprinājumu piešķiršanu anulē un kādos gadījumos šādus lēmumus atceļ, tāpat, ir noteiktas arī dažādas sekas lēmumu atcelšanai un anulēšanai.

Ņemot vērā, ka līdz šim Muitas likuma 25.panta otrās daļas 1.punktā dotais deleģējums cita starpā paredzēja kārtību tikai minēto lēmumu anulēšanai, līdz ar to arī pamatojoties uz Muitas likuma 25.panta otrās daļas 1.punktā dotā deleģējuma pamata izdotajos MK noteikumos Nr.500 bija paredzēta tikai muitas noliktavas vai pagaidu uzglabāšanas vietas atļaujas apturēšana, atjaunošana un anulēšana, taču nebija paredzēta atļaujas atcelšana. Minēto atļauju anulēšana, atbilstoši regulas Nr.952/2013 27.pantā noteiktajam, ir paredzēta tikai atsevišķos gadījumos, kad lēmums pieņemts, pamatojoties uz nepatiesu vai nepilnīgu informāciju un persona zināja, ka ir iesniegusi nepatiesu informāciju lēmuma pieņemšanai. Tā kā MK noteikumos Nr.500 nosacījumi atļauju anulēšanai faktiski atbilst regulas Nr.952/2013 28.pantā noteiktajiem gadījumiem, kad labvēlīgi lēmumi tiek atcelti, tad gadījumos, kad līdz šim tika pieņemts lēmums par atļaujas anulēšanu, turpmāk tiks pieņemts lēmums par atļaujas atcelšanu.Līdz ar to noteikumu projekta **1.1., 1.26., 1.28., 1.29. un 1.31.apakšpunktā** ir paredzēts nodalīt atļaujas anulēšanu un atļaujas atcelšanu. 1. Ar 2017.gada 2.oktobri ir ieviesta regulasNr.952/2013 6.panta 1.punktā norādītā informācijas apmaiņas un glabāšanas elektroniskā sistēma (turpmāk - Muitas lēmumu sistēma) muitas lēmumu pieteikumu elektroniskai iesniegšanai un muitas lēmumu (atļauju un galvojumu) pārvaldībai.

Muitas lēmumu sistēmu izstrādāja un turpmāk uzturēs Eiropas Komisija. Tā tiek izmantota visās Eiropas Savienības dalībvalstīs centralizētai muitas atļauju, tostarp tādu, kuras var izmantot vairākās ES dalībvalstīs, administrēšanai. Šī ir pirmā Muitas lēmumu sistēma, kura ietver arī uzņēmēju portālu, kas ļaus autorizētiem lietotājiem piekļūt minētajai centrālajai sistēmai, nodrošinot iespēju elektroniski, centralizēti iesniegt pieteikumus un arī piekļūt informācijai par uzņēmumam reģistrētajām muitas atļaujām. Tāpēc no 2017.gada 2.oktobra pieteikumi jaunu atļauju, t.sk., muitas noliktavu un pagaidu uzglabāšanas vietu atļauju saņemšanai, kā arī to grozīšanai, apturēšanai un atcelšanai ir jāiesniedz Muitas lēmumu sistēmā, izmantojot Muitas likuma 13.panta pirmajā daļā minēto Valsts ieņēmumu dienesta elektroniskās deklarēšanas sistēmu (turpmāk – EDS). Savukārt, pieteikumi tādu muitas noliktavu atļauju vai pagaidu uzglabāšanas vietu atļauju grozīšanai, apturēšanai un atcelšanai, kuras izsniegtas līdz 2017.gada 2.oktobrim, Valsts ieņēmumu dienestā iesniedz papīra formā vai elektroniska dokumenta veidā, vai izmantojot EDS. Līdz ar to noteikumu projekta **1**.**2. un 1.3.apakšpunktā** ir noteikta kārtība pieteikumu muitas noliktavu atļauju un pagaidu uzglabāšanas vietu atļauju saņemšanai, grozīšanai, apturēšanai un atcelšanai. Savukārt noteikumu projekta **1.4.apakšpunktā** ir noteikts, ka Valsts ieņēmumu dienests lēmumus par muitas noliktavu vai pagaidu uzglabāšanas vietu atļauju izsniegšanu, grozīšanu, apturēšanu, atjaunošanu, atcelšanu un anulēšanu paziņo Muitas lēmumu sistēmā, bet lēmumus par preču uzskaites brīvajā zonā paziņo likumā “Par nodokļiem un nodevām” noteiktajā kārtībā, kas noteikts noteikumu projekta **1.5.apakšpunktā**. Noteikumu projekta **1.46.apakšpunktā**ir paredzēta pagaidu kārtība to muitas noliktavu un pagaidu uzglabāšanas atļauju grozīšanai, apturēšanai un atcelšanai, kas izsniegtas līdz 2017.gada 2.oktobrim. Tāpat noteikumu projekta **1.15.apakšpunkts** paredz svītrot MK noteikumu Nr.500 17., 18., 19. un 20.punktu un noteikumu projekta **1.17.apakšpunkts** paredz svītrot MK noteikumu Nr.500 24.punktu, kā arī **1.11., 1.14., 1.21.** un**1.24.apakšpunktā** ir svītrota atsauce uz [Komisijas 2015. gada 17. decembra Deleģēto regulu (ES) 2016/341, ar ko papildina Eiropas Parlamenta un Padomes Regulu (ES) Nr. 952/2013 attiecībā uz pārejas noteikumiem, kurus paredz attiecībā uz konkrētiem Savienības Muitas Kodeksa noteikumiem, ja attiecīgās elektroniskās sistēmas vēl nedarbojas, un groza Komisijas Deleģēto regulu (ES) 2015/2446](https://eur-lex.europa.eu/legal-content/LV/AUTO/?uri=uriserv:OJ.L_.2016.069.01.0001.01.LAV&toc=OJ:L:2016:069:TOC), ar kuru līdz 2017.gada 2.oktobrim tika noteikts muitas noliktavas un pagaidu uzglabāšanas atļauju saturs. 1. Lai gadījumos, kad deklarāciju par preču nodošanu muitas noliktavas procedūrai iesniedz persona, kura nav muitas noliktavas atļaujas turētāja, nodrošinātu, ka muitas noliktavu atļauju turētāji ir informēti par visām precēm, kas tiks novietotas glabāšanai muitas noliktavā, tad ar jaunās EDS Elektroniskās muitas datu apstrādes sistēmas Importa funkcionalitātes jauninātas versijas ieviešanu, ne vēlāk kā 2019.gada 1.martā, tiks nodrošināts, ka preces tiek izlaistas muitas noliktavas procedūrai tikai pēc tam, kad persona, kura ir muitas noliktavas atļaujas turētājs, EDS ir apliecinājis, ka piekrīt paredzētajai preču novietošanai attiecīgajā muitas noliktavā. Līdz ar to noteikumu projekta **1.8.apakšpunktā** ir noteikta kārtība šādiem gadījumiem. Vienlaicīgi, sakarā ar to, ka pagaidu uzglabāšanas atļaujas forma un saturs ir noteikti Komisijas 2015. gada 28. jūlija Deleģētās regulas (ES) [2015/2446](http://eur-lex.europa.eu/eli/reg_del/2015/2446/oj/?locale=LV), ar ko papildina Eiropas Parlamenta un Padomes Regulu (ES) Nr.  [952/2013](http://eur-lex.europa.eu/eli/reg/2013/952/oj/?locale=LV) attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem (turpmāk – regula Nr.  [2015/2446](http://eur-lex.europa.eu/eli/reg_del/2015/2446/oj/?locale=LV)) A pielikumā, no noteikumu projekta ***1.7*.*apakšpunktā*** ir svītrota norma, kas nacionālā līmenī noteica pagaidu uzglabāšanas atļaujas saturu.
2. Pašlaik komersantiem, kuriem vienlaikus ir akcīzes preču noliktava un muitas noliktava, un tās atrodas vienā adresē, lai veiktu tajā darbības ar naftas produktiem, kas pakļautas atliktā akcīzes nodokļa maksāšanas režīmam un atrodas muitas uzraudzībā, ir nepieciešams, lai minētās preces noliktavas teritorijā atrastos fiziski nošķirtas.

Atbilstoši regulas Nr.952/2013 148.panta 6.punktā un 237.panta 3.punktā noteiktajam – ja ir ekonomiska vajadzība un ja netiks traucēta muitas uzraudzība, muitas dienesti var atļaut Savienības preču uzglabāšanu pagaidu uzglabāšanas vietā un muitas noliktavā. Savukārt atbilstoši regulas Nr.952/2013 246.panta 1.punktā noteiktajam – Savienības preces var ievest, uzglabāt, pārvietot, izmantot, pārstrādāt vai patērēt brīvajā zonā. Šādos gadījumos preces neuzskata par tādām, kam piemērota brīvās zonas procedūra.Tādējādi Eiropas Savienības tiesību akti muitas jomā atļauj veikt dažādu statusu preču kopīgu uzglabāšanu, ja tas tiek atbilstoši atspoguļots preču uzskaitē.Līdz ar to, lai komersantiem būtu iespēja optimāli izmantot jau esošo noliktavas teritoriju, neveicot tās pārbūvi, kā arī, lai netiktu radīti šķēršļi komercdarbības attīstībai, paredzēts izslēgt MK noteikumu Nr.500 9.punktu, kas noteikts noteikumu projekta **1.9.apakšpunktā**.1. Noteikumu projekta **1.21.apakšpunktā** ir precizēta kārtība par to, kurā sistēmā tiek ievadītas ziņas par preču pārvietošanu starp pagaidu uzglabāšanas vietām.

*6.* No 2017.gada 2.oktobra pieteikumi jaunu atļauju, t.sk., muitas noliktavu un pagaidu uzglabāšanas vietu atļauju saņemšanai, kā arī to grozīšanai, apturēšanai un atcelšanai ir jāiesniedz Muitas lēmumu sistēmā. Savukārt pieteikumu un atļauju saturs ir noteikts Regulas 2015/2446 A pielikumā (Pieteikumi un lēmumi) un Regulas 2015/2447 A pielikumā (Kopējo datu prasību formāti un kodējumi pieteikumiem un lēmumiem). Tā kā Regulas 2015/2446 A pielikumā un Regulas 2015/2447 A pielikumā pagaidu uzglabāšanas atļaujās nav paredzēts norādīt preču uzskaites prasības (tās ir jānorāda tikai pieteikumā atļaujas saņemšanai), tāpēc noteikumu projekta **1.21.apakšpunktā** ir svītrots regulējums par to, ka Valsts ieņēmumu dienests pagaidu uzglabāšanas vietas atļaujā norāda konkrētas uzskaites prasības, kā arī noteikumu projekta **1.22.apakšpunkts** paredz no MK noteikumiem Nr.500 svītrot 29.punktu.1. Ņemot vērā, ka MK noteikumu Nr.500 noslēguma jautājumos ir paredzēts, ka šo noteikumu 12.punkts ir spēkā līdz 2017.gada 1.oktobrim, tad attiecīgi noteikumu projekta ***1.23*.** un **1.25.apakšpunktā** ir paredzēts svītrot atsauces noteikumu tekstā uz 12.punktu, savukārt noteikumu projekta **1.48.apakšpunktā** ir paredzēts svītrot MK noteikumu Nr.500 pielikumu, kurš bija noteikts ar šo noteikumu 12.punktu.
2. Noteikumu projekta **1.30. un 1.32.apakšpunkts** paredz kārtību kā anulētās vai atceltās muitas noliktavas un pagaidu uzglabāšanas vietas atļaujas turētājam ir pienākums nokārtot saistības ar valsti par muitas noliktavā vai pagaidu uzglabāšanas vietā novietotajām ārpussavienības precēm, atkarībā no tā vai atļauja ir anulēta vai atcelta.
3. Noteikumu projekta **1.38.apakšpunktā** ir atrunāta rīcība gadījumos, kad pagaidu uzglabāšanas pieteikšanas brīdī nedarbojas EDS.
4. Tā kā pagaidu uzglabāšanas deklarācijas datu kopa ir noteikta regulas 2015/2446 B pielikumā un regulas 2015/2447 B pielikumā, tad noteikumu projekta **1.34.apakšpunktā** ir noteikts svītrot MK noteikumu Nr.500 45.punktu, kas līdz šim noteica pagaidu uzglabāšanas deklarācijas saturu.

 1. Noteikumu projekta **1.42.** un**1.44.apakšpunktā** brīvostu un speciālo ekonomisko zonu uzskaitījums ir papildināts ar Latgales speciālās ekonomiskās zonu.

 1. Noteikumu projekta **1.6., 1.12., 1.13., 1.18., 1.19., 1.33., 1.35., 1.36., 1.37., 1.39., 1.40.,** un **1.41.apakšpunktā** ir veikti tehniski precizējumi.
 |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un Valsts ieņēmumu dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertās normas attiecas uz komersantiem, kuriem ir izsniegtas muitas noliktavas atļaujas, pagaidu uzglabāšanas vietas atļaujas un atļaujas tiem, kuri veic komercdarbību brīvās zonas režīmā.Uz šī gada 1.novembri bija izsniegtas 142 muitas noliktavas atļaujas, 61 atļauja komersantiem, kuri veic komercdarbību brīvās zonas režīmā un 27 pagaidu uzglabāšanas vietas atļaujas. |
| 2. | Tiesiskā regulējuma ietekme uz tautsaimniecību un administratīvo slogu | Paredzēto noteikumu projekta grozījumu ietekme uz administratīvo slogu ir nebūtiska. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regulas Nr.952/2013 6.panta 1.punkts, 27. un 28.pants, kā arī 145.panta 5.punkts,148.panta 5. un 6.punkts un 215.panta 1.punkts.Regulas 2015/2446 B pielikums.Regulas 2015/2447 B pielikums. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | EIROPAS PARLAMENTA UN PADOMES REGULA (ES) Nr. 952/2013 (2013. gada 9. oktobris),ar ko izveido Savienības Muitas kodeksuKOMISIJAS DELEĢĒTĀ REGULA (ES) Nr.2015/2446 (2015. gada 28. jūlijs), ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiemKOMISIJAS ĪSTENOŠANAS REGULA (ES) Nr.2015/2447 (2015. gada 24. novembris), ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.952/2013 6.panta 1.punkts | Noteikumu projekta 1.2., 1.10., 1.14., 1.16., 1.21. un 1.24.apakšpunkts | Tiek ieviests pilnībā | Neparedz stingrākas prasības |
| Regulas Nr.952/2013 27.pants | Noteikumu projekta1.27.apakšpunkts. | Tiek ieviests pilnībā | Neparedz stingrākas prasības |
| Regulas Nr.952/2013 28.pants | Noteikumu projekta 1.1., 1.26., 1.27., 1.28., 1.31.apakšpunkts | Tiek ieviests pilnībā | Neparedz stingrākas prasības |
| Regulas Nr.952/2013 145.panta 5.punkts | Noteikumu projekta 1.38.apakšpunkts | Tiek ieviests pilnībā | Neparedz stingrākas prasības |
| Regulas Nr.952/2013 148.panta 5.punkts | Noteikumu projekta 1.21.apakšpunkts | Tiek ieviests pilnībā | Neparedz stingrākas prasības |
| Regulas Nr.952/2013 148.panta 6.punkts | Noteikumu projekta 1.9.apakšpunkts | Tiek ieviests pilnībā | Neparedz stingrākas prasības |
| Regulas Nr.952/2013215.panta 1.punkts | Noteikumu projekta 1.30.apakšpunkts | Tiek ieviests pilnībā | Neparedz stingrākas prasības |
| Regulas 2015/2446 B pielikums | Noteikumu projekta 1.35.apakšpunkts | Tiek ieviests pilnībā | Neparedz stingrākas prasības |
| Regulas 2015/2446 B pielikums un Regulas 2015/2447 B pielikums | Noteikumu projekta 1.40.apakšpunkts | Tiek ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta 2018.gada 15.maijā publicējot uzziņu par noteikumu projekta izstrādes uzsākšanu Finanšu ministrijas tīmekļvietnē sadaļā “Tiesību aktu projekti”.Jau 2017.gada 30.novembrī Konsultatīvās padomes muitas politikas jomā[[1]](#footnote-1) sēdē nevalstiskais sektors tika informēts par grozījumu nepieciešamību MK noteikumos Nr.500, kā arī par normām, kuras tiks grozītas. Minētajā sēdē Finanšu ministrija padomes locekļus informēja par plānotajiem normatīvajiem aktiem muitas jomā 2018.gadā (sēdes protokola 4.punkts), cita starpā arī par to, ka nepieciešami grozījumi MK noteikumos Nr.500 pārskatot preču uzskaites prasības.Tāpat arī 2018.gadā regulāri Konsultatīvās padomes locekļi tika informēti par grozījumu MK noteikumos Nr.500 virzību un grozījumu būtību, un proti:- Konsultatīvās padomes muitas politikas jomā 2018.gada 5.aprīļa sēdē Finanšu ministrija padomes locekļus informēja par izstrādes stadijā esošiem normatīvajiem aktiem muitas jomā (sēdes protokola 4.punkts), cita starpā arī par grozījumu MK noteikumos Nr.500 būtību un virzību. Konsultatīvās padomes muitas politikas jomā darba grupas locekļiem 2018.gada 4.aprīlī elektroniski izsūtīts informatīvs materiāls par izstrādes stadijā esošo normatīvo aktu muitas jomā būtību un virzību;- Konsultatīvās padomes muitas politikas jomā 2018.gada 7.jūnija sēdē Finanšu ministrija padomes locekļus informēja par izstrādes stadijā esošiem normatīvajiem aktiem muitas jomā (sēdes protokola 1.punkts), cita starpā arī par grozījumu MK noteikumos Nr.500 būtību un virzību. Konsultatīvās padomes muitas politikas jomā darba grupas locekļiem 2018.gada 6.jūnijā elektroniski izsūtīts informatīvs materiāls par izstrādes stadijā esošo normatīvo aktu muitas jomā būtību un virzību;- Konsultatīvās padomes muitas politikas jomā 2018.gada 27.septembra sēdē Finanšu ministrija padomes locekļus informēja par izstrādes stadijā esošiem normatīvajiem aktiem muitas jomā (sēdes protokola 3.punkts), cita starpā arī par grozījumu MK noteikumos Nr.500 būtību un virzību. Konsultatīvās padomes muitas politikas jomā darba grupas locekļiem 2018.gada 26.septembrī elektroniski izsūtīts informatīvs materiāls par izstrādes stadijā esošo normatīvo aktu muitas jomā būtību un virzību.2018.gada 5.oktobrī projekts tika nosūtīts Konsultatīvās padomes locekļiem informācijai un atzinumu sniegšanai. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2018.gada 15.maijā publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Muitas politika”, adrese: http://www.fm.gov.lv/lv/sabiedribas\_lidzdaliba/tiesibu\_aktu\_projekti/muitas\_politika/ |
| 3. | Sabiedrības līdzdalības rezultāti | Tika saņemts atzinums no Latvijas Tranzīta biznesa asociācijas un izteiktie iebildumi ir ņemti vērā.Tika saņemts atzinums no Latvijas Darba devēju konfederācijas un par izteikto iebildumu ir panākta vienošanās starpinstitūciju (starpministriju) sanāksmes laikā, ka Finanšu ministrija sadarbībā ar Satiksmes ministriju un nozares pārstāvjiem nosūtīs vēstuli Eiropas Komisijai ar mērķi rast risinājumu regulējumam attiecībā uz kravu izvešanu no pagaidu uzglabāšanas vietām, lai veiktu to svēršanu, nepārtraucot procedūru. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus. |
| 3. | Cita informācija | Nav |

Finanšu ministre D.Reizniece-Ozola

Kraņevska, 67095527

SanitaKranevska@fm.gov.lv

Cveigele, 67120869

Diana.Cveigele@vid.gov.lv

1. Padomes sastāvā iekļauti pārstāvji no Finanšu ministrijas, Valsts ieņēmumu dienesta, Satiksmes ministrijas, Latvijas Loģistikas asociācijas, biedrības „Autopārvadātāju asociācija „Latvijas auto”„, Rīgas Tehniskās universitātes, Latvijas Nacionālo kravas ekspeditoru un loģistikas asociācijas, Latvijas Tranzīta biznesa asociācijas, Latvijas darba devēju konfederācijas, biedrības “Latvijas Aviācijas asociācija” un VAS “Latvijas dzelzceļš” [↑](#footnote-ref-1)